  Анжелика Тихонова корреспондент Можгаын калык модая «Чильтыр-вальтыр» усьтэм ӵошатсконлы йылпумъянъёс лэсьтӥзы. Со сярысь ивортодэтъя «Удмуртия» агентстволэн корреспондентэзлы Можга ёрос администрациысь лулчеберетъя, спортъя но егитъёсын ужан политикая управлениысь ӧнерчи Надежда Сапожникова вераз. Туэ вожвылъяськон быдэсак онлайн амалэн ортчиз. Отчы Ижкарысь но Можга ёросысь 13 аресысен 88 аресозь 12 модельеръёс пыриськизы. Соос йӧскалык модалы сӥзем коллекциоссэс возьматӥзы. Удмурт мода сяна, милям вал на ӟуч коллекциос но пакистанской коллекция. Со нылаш, кудӥз 10 ар Пакистанын улӥз, нош али Можгалан но Саудовской Аравиын улэ Надежда Сапожникова, Можга ёрос администрациысь лулчеберетъя, спортъя но егитъёсын ужан политикая управлениысь ӧнерчиУжъёсты пӧртэм номинациосъя учкизы. Озьы «Эскизъёс» номинациын Ижкарысь Анастасия Воронцовалэн «Камали» бичетэз но солэн дышетӥсезлэн Вера Кузнецовалэн «Чибориё» бичетэз вормизы. «Сценической костюм» номинациын Можгаысь 7 номеро школаысь егит модельеръёслэн «Шудон корка» этнографи мастерскойзылэн «Могучий Батыр и Девушка-Лебедь» коллекцизы висъяськиз. Нош «Туала костюм» номинациын Ижкарысь Надежда Николаевалэсь «Пужы» коллекцизэ пусйизы. «Чильтыр-вальтыр» вожвылъяськонын вормисьёслэн ужъёссы 12 фото Со сяна, Надежда Николаевалы коллекцизэ 4-тӥ шуркынмонэ Казаньын Татарстанлэн кунлык басьтэмезлы 100 ар тырмонлы сӥзем ужрадын возьматыны луонлык сёто. Надежда Сапожникова пусйиз, вожвылъяськонэ вуэм коллекциос учкымонэсь вал шуыса, но пӧлазы куронъёслы тупасьтэмъёсыз но пумиськылӥзы. Тросэз басьто магазинысь дэрем яке вуро огшоры дэрем, чебермало сое сӥньысъёсын, лентаосын но сое удмурт шуо, но со удмурт ӧвӧл Надежда Сапожникова, Можга ёрос администрациысь лулчеберетъя, спортъя но егитъёсын ужан политикая управлениысь ӧнерчиТодэ вайытом, Яр ёросын йӧскалык дӥськутъя онлайн адӟытон-вожвылъяськон ялӥзы.  Тегъёс: Можга Удмуртия йӧскалыклулчеберет вожвылъяськон удмуртъёс  